കൊച്ചി വിമാനത്താവളത്തിലെ തൊഴില് തട്ടിപ്പ് മുഖ്യപ്രതി അറസ്റ്റില് കൊച്ചി: കൊച്ചി വിമാനത്താവളത്തില് സിയാല് ജോലി വാഗ്ദാനം ചെയ്ത് വന് തട്ടിപ്പ് നടത്തിയ മുഖ്യപ്രതി പിടിയില്. കോഴിക്കോട് ഓമശ്ശേരി സ്വദേശി പുരുഷോത്തമനാണ് പിടിയിലായത്. സംഘം സിയാലിലെ ഉയര്ന്ന തസ്തികകളില് ജോലി വാങ്ങിത്തരാമെന്ന് വാഗ്ദാനം നല്കിയാണ് പലരില് നിന്നായി ലക്ഷങ്ങള് തട്ടിയത്. രണ്ട് ലക്ഷം മുതല് എട്ട് ലക്ഷം വരെ ജോലിക്കായി മുടക്കിയവര് കബളിപ്പിക്കപ്പെട്ടവരില് ഉണ്ട്. ഉദ്യോഗാര്ത്ഥികളില് വിശ്വാസ്യതയുണ്ടാക്കാന് സിയാലിന്റെ വ്യാജ ഓഫര് ലെറ്റര് വരെ സംഘം നല്കി. കൂടുതല് പ്രതികളിലേക്ക് അന്വേഷണം നീളുമെന്ന് അന്വേഷണ ഉദ്യോഗസ്ഥന് ജോബി തോമസ് പറഞ്ഞു. The post കൊച്ചി വിമാനത്താവളത്തിലെ തൊഴില് തട്ടിപ്പ് മുഖ്യപ്രതി അറസ്റ്റില് first appeared on MalayalamExpressOnline.